અમરેલી | અમરેલી નગરપાલિકાની આજે મળેલી સાધારણ સભા કોઇ ચર્ચા વગર માત્ર પાંચ જ મિનીટમા પુર્ણ કરી દેવાના મુદે કોંગ્રેસના સભ્ય અને કોંગ્રેસમાથી બળવાખોરી કરી સતામા બેઠેલા સભ્યો વચ્ચે છુટી ખુરશીઓના ઘા કરી મારામારીના વરવા દ્રશ્યો સર્જાયા હતા. લોકશાહી પ્રક્રિયાને લાંછન લગાડનારી આ ઘટનામા સાત સભ્યો ઘાયલ થયા હતા અને સભામાં ખુરશી ઉડતા મહિલા સભ્યના કપડા પણ ફાટી ગયા હતા. ઘટનાને પગલે પાલિકા કર્મચારીઓ વિજળીક હડતાલ પર ઉતરી ગયા છે. તો ઘાયલ સભ્યોએ પ્રમુખ સામે ફરિયાદ નોંધાવવા તજવીજ હાથ ધરી છે.